laion/Wikipedia-Exotic huggingface dataset:
אברהם חלימה

אברהם חלימה (12 באוקטובר 1919 – 23 בינואר 2007) היה שופט בית המשפט העליון ויושב ראש ועדת הבחירות המרכזית לכנסת ה-13. אברהם חלימה נולד בבגדאד, עיראק, ב-1919. למד בפקולטה למשפטים בבגדאד וסיים את לימודיו ב-1941. עם סיום לימודיו עסק בעריכת דין עד לעלייתו לישראל במרץ 1951. במשך שלוש שנים התגורר במעברת תלפיות. בתחילה עבד בסלילת כבישים. באוקטובר 1951 מונה למזכיר האולפנים במשרד החינוך והתרבות[דרוש מקור]. בינואר 1952 התקבל לעבודה במשרד המשפטים ושימש כעוזר לפקיד מסדר הקרקעות של אזורי הדרום וירושלים. במהלך עבודתו במשרד המשפטים ניגש לבחינות לעורכי דין זרים, עבר אותן בהצלחה, ובמרץ 1954 קיבל רישיון לעריכת דין בישראל. ב-1955 שימש כעוזר לפרקליט מחוז תל אביב. בנוסף לתפקידו זה ייצג חלימה את היועץ המשפטי לממשלה חיים כהן בוועדות מחוזיות לתכנון ולבנייה. עם כיבוש רצועת עזה במלחמת סיני שימש כפרקליט מחוז עזה, ולאחר מכן כפקיד מסדר לענייני הסדר קרקעות באזור הצפון. ב-1960 מונה לשופט בית משפט השלום בבאר שבע ובאשקלון. בנובמבר 1962 עבר לכהן בבית המשפט השלום בפתח תקווה. בנובמבר 1968 מונה לשופט בית המשפט המחוזי. בספטמבר 1982 מונה לשופט בפועל בבית המשפט העליון לתקופה של חצי שנה, עד למרץ 1983. ביולי 1983 מונה לסגן נשיא בית המשפט המחוזי בתל אביב. תשעה חודשים לאחר מכן, ב-14 באפריל 1984 מונה לכהונת שופט בית המשפט העליון במינוי של קבע. הוא שרת בתפקיד חמש שנים ובשנת 1989 פרש לגמלאות ומונה לכהן כדירקטור בחברת הכשרת היישוב בישראל. ב-1992 כיהן כיושב ראש ועדת הבחירות המרכזית לכנסת ה-13. אברהם חלימה הלך לעולמו ב-23 בינואר 2007, בגיל 87. אברהם חלימה, באתר הרשות השופטת ארנון בן-יאיר, שופט בית המשפט העליון בדימוס אברהם חלימה הלך לעולמו בגיל 88, באתר הארץ, 29 בינואר 2007 ריאיון עם אברהם חלימה, שופט ביהמ"ש העליון-שידורי מורשת יהדות בבל, פורסם ב-11 בספטמבר 2014, סרטון באתר יוטיוב (אורך: 30:34) עזרא ינוב, הפועל מאשקלון חזר - כשופט, מעריב, 10 בנובמבר 1960 ממעברת תלפיות בבירה לכס המשפט בתל אביב, מעריב, 31 במרץ 1980 הוסמכו 63 עורכי־דין חדשים, חרות, 23 במרץ 1954 שופטי שלום חדשים, מעריב, 31 ביולי 1960 הנעל ההפוכה גרמה לקטטה, מעריב, 21 באוקטובר 1962 טקס פרידה לשופט חלימה, מעריב, 18 בנובמבר 1962 אל־הווארי בין שמונה שופטים מחוזיים חדשים, מעריב, 20 בנובמבר 1968 איה אורנשטיין, מפחון במעברה לפסגת המשפט, מעריב, 12 באפריל 1984
שרלוטנבורג-וילמרסדורף

שרלוטנבורג-וילמרסדורף (בגרמנית: Charlottenburg-Wilmersdorf) הוא רובע במערבה של ברלין, אחד מ-12 הרבעים המרכיבים את בירת גרמניה. בסוף 2009 חיו בו כ-320,000 איש. הרובע נוצר כתוצאה מאיחוד של השכונות וילמרסדורף, שרלוטנבורג וחמש שכונות נוספות לרובע אחד בעקבות רפורמת השכונות של ברלין ב-2001. גבולותיו הם: במערב - שפנדאו, בצפון - רייניקנדורף, במזרח - מרכז ברלין וטמפלהוף-שנברג, ובדרום שטגליץ-צלנדורף. עם חלקיו של הרובע, שקודם לאיחוד היו ישויות עצמאיות, נמנות השכונות: שרלוטנבורג - משכנו של הארמון הגדול ביותר בברלין; בשכונה זו מתגוררים למעלה משליש מתושבי הרובע. וילמרסדורף (Wilmersdorf) שמארגנדורף (Schmargendorf) גרונוולד (Grunewald) וסטנד (Westend) שרלוטנבורג-נורד (Charlottenburg-Nord; שרלוטנבורג-צפון) האלנזה (Halensee) דויטשה אופר ברלין ארמון שרלוטנבורג האצטדיון האולימפי של ברלין תחנת הרכבת ברלין גן החיות שרלוטנבורג-וילמרסדורף חולק עם הרובע השכן, שטגליץ-צלנדורף, את יער גרונוולד. פסל לזכרו של קמל אלטון, שהתאבד בקפיצה מבניין עקב הכוונה לגרש אותו בחזרה לטורקיה, בשנת 1983. גרמניה מנהיים, גרמניה (מ־1962) ישראל אור יהודה, ישראל (מ־1966) איטליה טרנטו, איטליה (מ־1966) הממלכה המאוחדת לואישהאם, לונדון, הממלכה המאוחדת (מ־1968) גרמניה באד איבורג, גרמניה (מ־1980) גרמניה ולדאק-פרנקנברג, גרמניה (מ־1988) גרמניה מרבורג-בידנקופף, גרמניה (מ־1991) אוסטריה לינץ, אוסטריה (מ־1995) הונגריה הרובע החמישי של בודפשט, בודפשט, הונגריה (מ־1998) הולנד אפלדורן, הולנד (מ־1968) דנמרק גלדסקס, דנמרק (מ־1968) גרמניה מינדן, גרמניה (מ־1968) הממלכה המאוחדת סאטון, לונדון, הממלכה המאוחדת (מ־1968) קרואטיה ספליט, קרואטיה (מ־1970) ישראל כרמיאל, ישראל (מ־1985) גרמניה פורשהיים, גרמניה (מ־1991) גרמניה קולמבאך, גרמניה (מ־1991) אוקראינה פשרסק, קייב, אוקראינה (מ־1991) גרמניה ריינגאו-טאונוס, גרמניה (מ־1991) צרפת גני, צרפת (מ־1992) פולין מיינדזיז'ץ, פולין (מ־1993) אתר האינטרנט הרשמי של שרלוטנבורג-וילמרסדורף (בגרמנית) אתר האינטרנט הרשמי של שרלוטנבורג-וילמרסדורף אתר הרובע בעברית
מונינג

מונינג (באנגלית: Mooning) היא פעולה של חשיפת הישבן בפומבי על ידי הסרת החלק האחורי של המכנסיים והתחתונים. במספר תרבויות חשיפת הישבן נעשה על מנת להביע מחאה או סתם לשם הנאה. זאת משום שהיא נחשבת כפעולה גסה ומעליבה וכן מכיוון שישנו טאבו בנוגע לישבן. המילה Moon (ירח) הייתה מטפורה מקובלת לישבן מאז 1743, והפועל to moon התייחס לחשיפה לאור (הירח) מאז 1601, הרבה לפני גל חשיפת הישבנים בקרב סטודנטים בארצות הברית בסוף שנות השישים ואילך. לפני שקיבלה מילת הסלנג "מונינג" את משמעותה הנוכחית, הייתה משמעותה "שוטטות בטלה" או "תשוקה רומנטית". יוספוס פלביוס מתאר בספרו תולדות מלחמת היהודים עם הרומאים אירוע מימי הנציב קומאנוס בו חייל רומי חשף ישבנו בפני הקהל בבית המקדש ואף השמיע קול נפיחה, הדבר גרם לשרשרת אירועים שהחלה בהתפרעות ההמונים, בעקבותיה הגיע צבא רב להיכל אשר הביא לבריחת היהודים מהר הבית ולרמיסתם ומותם של עשרות אלפי יהודים. באוגוסט 2004 חשף השחקן עופר שכטר את ישבנו מול עשרות אלפי נערים וילדים באירועי אקזיט סיטי. בעקבות זאת זומן שכטר לחקירה משטרתית, לאחר שד"ר יצחק קדמן, מנכ"ל המועצה לשלום הילד, הגיש תלונה בנושא. באירוויזיון 2017 אזרח אוקראיני בשם ויטלי סדוויק, התפרץ לבמה עטוף בדגל אוסטרליה, וחשף את ישבנו מול המצלמה. סדוויק נתפס על ידי המאבטחים והועבר למעצר. עלי ואקד ואמנון מרנדה, החיילים שחשפו את ישבנם אותרו והושעו, באתר ynet, 3 בפברואר 2008 יוסף בן מתתיהו, תולדות מלחמת היהודים עם הרומאים, ספר שני, פרק 12 א' מערכת וואלה! NEWS‏, עופר שכטר חושף, באתר וואלה, 13 באוגוסט 2004 סמדר שילוני, עופר שכטר נחקר במשטרה, באתר ynet, 18 באוגוסט 2004 ynet, תקף את בראד פיט: זה האיש שחשף ישבן באירוויזיון, באתר ynet, 14 במאי 2017
איכילוב

האם התכוונתם ל... המרכז הרפואי תל אביב ע"ש סוראסקי – איכילוב הוא אחד מארבעת בתי החולים המאוגדים בו אברהם זלמן איכילוב – איש העלייה הראשונה אורית איכילוב – חוקרת ומרצה בתחום הסוציולוגיה של החינוך דפנה איכילוב – צלמת, אוצרת ואמנית ישראלית יהושע איכילוב – כלכלן ואיש עסקים ישראלי יוכבד מכנס איכילוב – אתלטית ישראלית, זוכת מדליית ארד במכביה הראשונה (1932) יעל איכילוב – סופרת ועורכת משה איכילוב – סגן ראש עירייה תל אביב-יפו ויו"ר הוועד המנהל של בית החולים העירוני, שנקרא על שמו לאחר פטירתו עזרא איכילוב – חבר כנסת מטעם הציונים הכלליים והמפלגה הליברלית הישראלית בכנסות השנייה עד הרביעית איכילוב (סדרת טלוויזיה) – סדרת טלוויזיה תיעודית ששודרה בערוץ yes דוקו בשנת 2013
קווי השלום של בלפסט

קווי השלום של בלפסט הם סדרה של מחסומי הפרדה שאורכם נע בין כמה מאות מטרים עד כחמישה קילומטרים, המפרידים בין שכונות פרוטסטנטיות וקתוליות בבלפסט. מטרת המחסומים היא להקטין ככל האפשר את האלימות בין הקתולים והפרוטסטנטים. המחסומים בנוים מקירות ברזל, לבנים ופלדה. הם מגיעים עד לגובה של כשמונה מטרים, ובראשם רשתות מתכת. בחומות משולבים שערים המאוישים על ידי המשטרה ומאפשרים מעבר בשעות היום, אך סגורים בשעות הלילה. המחסומים הראשונים היו גדרות תיל שהוצבו בספטמבר 1969 כצעד זמני שנועד להפריד בין הקתולים והפרוטסטנטים לאחר פריצת "הצרות". המפקד הצבאי הבריטי טען שמדובר בצעד זמני ביותר ושאין כל כוונה שיהיה בבלפסט משהו דומה לחומת ברלין. בהמשך הוחלפו גדרות התיל בקירות לבנים. בשנת 1988, הצעה לפרק חלק מקו השלום כדי להקים פארק לרווחת התושבים נתקלה בהתנגדות משני הצדדים, שחששו מתקיפות מהצד השני. מספר המחסומים עלה עם השנים מ-18 בתחילת שנות התשעים עד ל-40 בשנת 2004, ו-97 בשנת 2017. למרות הסכם השלום שהושג בצפון אירלנד, גם בשנת 2008 הוקם מחסום הפרדה חדש ותושבים רבים אינם מעוניינים בהורדת החומות. מאז הפסקת האש של ה-IRA בשנת 1994 מתקיימים סיורים לתיירים בבלפסט הכוללים ביקור בקווי השלום. בשנת 2013 קידמה הרשות המבצעת של צפון אירלנד(אנ') יוזמה לפיה כל החומות והמחסומים יוסרו עד לשנת 2023; ברם, נכון לשנת 2021 הוסרו חומות בודדות בלבד, ומספרן עמד על כ-60. מדיה וקבצים בנושא קווי השלום של בלפסט בוויקישיתוף קווי השלום Shawn Pogatchnik, Associated Press Writer, Despite peace, Belfast walls are growing in size and number Edwin N. Wilmsen, P. A. McAllister, The politics of difference , University of Chicago Press, 1996, page 149 Interface Barriers, Peacelines and Defensive Architecture, BELFAST INTERFACE PROJECT, ‏2017 (באנגלית) Philip Scranton, Janet F. Davidson, The business of tourism, University of Pennsylvania Press, 2006, page 138 A history of the peace walls in Belfast, The Week, ‏21.04.21 (באנגלית)
לאון רוטמן

לאון רוטמן (ברומנית: Leon Rotman; נולד ב-22 ביולי 1934) הוא חותר קאנו ומאמן יהודי-רומני בעבר, אלוף אולימפי (מלבורן 1956) בקאנו משוטים ליחיד למרחק 1,000 מטר ו-10,000 מטר ואלוף רומניה בקאנו שש פעמים. לאון רוטמן נולד בבוקרשט, רומניה, כאחד מחמשת ילדי משפחתו. באולימפיאדת מלבורן (1956) הוא זכה בשתי מדליות זהב, בקאנו משוטים ליחיד למרחק 1,000 מטר ול-10,000 מטר. באולימפיאדת רומא (1960) הוא זכה במדליית ארד למרחק 1,000 מטר. לאחר פרישתו מספורט תחרותי עסק באימון. ב-1981 הונצח רוטמן ביד לאיש הספורט היהודי שבמכון וינגייט, מוזיאון המנציח יהודים שהגיעו להישגים ספורטיביים יוצאי דופן. מדיה וקבצים בנושא לאון רוטמן בוויקישיתוף לאון רוטמן, באתר olympedia.org לאון רוטמן תמונתו של רוטמן פדרציית הקאנו הרומנית - היסטוריה של הענף ברומניה (ברומנית)
רוברט האנטר

רוברט האנטר (באנגלית: Robert Hunter;‏ 23 ביוני 1941 – 23 בספטמבר 2019) היה משורר וזמר אמריקאי, שנודע בעיקר בשל הקשר שלו עם ג'רי גרסיה והגרייטפול דד. רוברט האנטר נולד בשם רוברט ברנס בסן לואיס אוביספו, קליפורניה. יחד עם חברו לאורך שנים, ג'רי גרסיה, הוא ניגן בלהקות בלוגראס בתחילת שנות השישים, כאשר האנטר מנגן על מנדולינה וגיטרה באס. ב-1962 היה האנטר אחד המתנדבים הראשונים לניסויים של סמים פסיכדלים באוניברסיטת סטנפורד שמומנו על ידי ה-CIA בפרויקט MKULTRA. האנטר קיבל תשלום כדי לנסות LSD, ומסקלין, ולדווח על תחושותיו שנוסחו בצורה היצירתית האופיינית לו. השירים הראשונים שכתב עבור הגרייטפול דד נכתבו תחת השפעת LSD, ונשלחו ללהקה בדואר מאריזונה. לאחר מאבק בהתמכרות קלה לסמים הוא עזב את אריזונה וחזר לחיק הלהקה. התקרבותו ללהקה יצרה את הסגנון של הגרייטפול דד, שהלך והתגבש באותה עת, והתאפיין בנגיעות של המוזיקה הפסיכדלית. האנטר נחשב כעבור זמן לחבר בלתי מופיע של הלהקה. ב-1974 הוציא האנטר אלבום סולו "Tales of the Great Rum Runners". נפטר ב-23 בספטמבר 2019. מדיה וקבצים בנושא רוברט האנטר בוויקישיתוף אתר האינטרנט הרשמי של רוברט האנטר רוברט האנטר, ברשת החברתית פייסבוק רוברט האנטר, במסד הנתונים הקולנועיים IMDb (באנגלית) רוברט האנטר, באתר AllMusic (באנגלית) רוברט האנטר, באתר MusicBrainz (באנגלית) רוברט האנטר, באתר Discogs (באנגלית) רוברט האנטר, באתר Songkick (באנגלית) רוברט האנטר, באתר Genius רוברט האנטר, באתר SecondHandSongs תוכנית מיוחדת לזכרו של רוברט האנטר בכאן 88 עם גיל מטוס דנית צמית, רוברט האנטר, כותב השירים של גרייטפול דד, הלך לעולמו, באתר ynet, 25 בספטמבר 2019 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אן-סופי בראסם

אן-סופי בראסם (בצרפתית: Anne-Sophie Brasme; נולדה ב-1984) היא סופרת צרפתייה שפרסמה את ספרה הראשון "לנשום" בגיל שש-עשרה. הספר שהיה לרב מכר בצרפת ובגרמניה מגולל את קורותיה של שרלן בוהר, נערה בת טובים בת תשע עשרה, שרצחה את שרה, נערה בת גילה עימה קיימה מערכת יחסים אובססיבית ואפלה. בשנת 2014 התפרסמה גרסה קולנועית של היצירה עם שינויים מסוימים בבימויה וכתיבתה של מלאני לורן. הסרט הוקרן לראשונה בפסטיבל קאן וזכה לשבחים רבים. מדיה וקבצים בנושא אן-סופי בראסם בוויקישיתוף אן-סופי בראסם, במסד הנתונים הקולנועיים IMDb (באנגלית) ערך זה הוא קצרמר בנושא סופרים. אתם מוזמנים לתרום לוויקיפדיה ולהרחיב אותו.
מחסום הפרדה

מחסום הפרדה או מכשול הפרדה הוא מבנה הנדסי ומערכת ביצורים הנבנים כדי למנוע תנועת בני אדם מעבר לקו מסוים, או כדי להפריד בין שתי אוכלוסיות. מבנים שכאלו נבנים לעיתים קרובות בהתאם לגבולות פוליטיים, גבולות בינלאומיים וטופוגרפיה. אולי הדוגמה המוכרת ביותר בהיסטוריה היא החומה הסינית - סדרה של מחסומים, חומות ומערכת מבצרים שמטרתם הייתה לחצוץ בין האימפריה של סין לבין מונגוליה ומנצ'וריה; דוגמה בולטת בעת האחרונה היא חומת ברלין שהפרידה בין מערב ומזרח ברלין, המאוחדת כיום. עיראקכוויתהאו"ם קבע אזור מפורז בין עיראק וכווית כדי למנוע מעיראק לפלוש שוב לכווית; כווית מתכוונת לבנות מחסום הפרדה חדש. ספרדמרוקו האיחוד האירופי וספרד בנו גדר הפרדה בין המובלעת הספרדית סאוטה ומרוקו כדי למנוע הברחות והגירה בלתי-חוקית, והם מתכוונים להקים מחסום דומה בין מלייה ומרוקו. ארצות הבריתמקסיקו ארצות הברית בנתה מחסום הפרדה בגבולה עם מקסיקו לאורך 130 ק"מ כדי למנוע הגירה בלתי חוקית לארצות הברית. הממלכה המאוחדתצפון אירלנד בריטניה בנתה מחסומי הפרדה בין שכונות קתוליות ופרוטסטנטיות בבלפסט, כדי למנוע את האלימות בין שתי הקבוצות (קווי השלום של בלפסט). דרום קוריאהקוריאה הצפונית קוריאה הדרומית בנתה מחסום הפרדה בינה ובין קוריאה הצפונית כדי להפריע לתנועה דרומה של צבא קוריאה הצפונית. הודופקיסטן הודו מקימה מחסום הפרדה בין אזורים הודיים ופקיסטניים בקשמיר כדי למנוע חדירת טרוריסטים פקיסטניים. קפריסיןהרפובליקה הטורקית של צפון קפריסין טורקיה בנתה מחסום הפרדה בין השליש הצפוני של קפריסין שבשליטתה ובין שני-השלישים הדרומיים העצמאיים כדי להפריד בין האוכלוסייה הקפריסאית הטורקית והאוכלוסייה היוונית. טורקיהסוריה טורקיה מחזיקה חומה בגבולה עם סוריה על מנת למנוע הסתננות והברחה לא חוקית לשטחה. ישראלהרשות הפלסטיניתלבנוןסוריהירדןמצרים ישראל מתחזקת שני מחסומי הפרדה בין מדינת ישראל ומרכזי אוכלוסייה פלסטיניים כדי למנוע חדירת מחבלים - גדר ההפרדה ביהודה ושומרון וגדר הפרדה המקיפה את רצועת עזה. בנוסף ישנם מחסומי הפרדה בגבולות עם לבנון, סוריה, ירדן ומצרים (גדר הגבול ישראל-מצרים). מצריםהרשות הפלסטינית מצרים בונה מחסום הפרדה סביב שארם א-שייח' באורך 12 ק"מ על בעקבות מתקפת הטרור בעיר ביולי 2005. במרץ 2006 החלה מצרים בבניית חומת הפרדה מבטון בגובה 3 מטרים, לאורך גבולה עם רצועת עזה. בדצמבר 2009 המצרים החלו לבנות גם את גדר ההפרדה בצמוד לגבול עם הרצועה. מרוקוסהרה המערבית מרוקו בנתה מחסום הפרדה בסהרה המערבית כדי למנוע מאנשי חזית הפוליסריו מלהיכנס למרוקו ולשני-השלישים הנחשקים-כלכלית של סהרה המערבית. עיראק בעיראק נבנית חומת בטון שמוכרת בשם חומת בגדאד בין רובע מגורים סוני לשאר העיר. ערב הסעודיתתימן ערב הסעודית החלה לבנות גדר הפרדה בינה ובין תימן כדי למנוע תנועת אנשים ללא אישור אל ומתוך הממלכה. תאילנדמלזיה תאילנד מתכננת לבנות חומת בטון לאורך חלק מגבולה עם מלזיה כדי למנוע מטרוריסטים מוסלמים ומאזרחים בעלי אזרחות כפולה מלחצות את גבולה הדרומי עם מלזיה. איחוד האמירויות הערביותעומאן איחוד האמירויות הערביות בנתה חומה לאורך גבולה עם עומאן כדי למנוע כניסת מהגרים, טרוריסטים וסוחרי סמים למדינה. דרום אפריקהמוזמביק דרום אפריקה בנתה גדר לאורך הגבול עם מוזמביק בשנת 1975 כדי למנוע זליגת ירי ממלחמת העצמאות שמוזמביק עברה בזמן הזה. תוניסיהלוב תוניסיה בנתה גדר לאורך הגבול עם לוב כדי למנוע כניסת טרוריסטים למדינה. חומת ברלין החומה הסינית חומת אדריאנוס סוללת אופה הלימס הרומאי מדיה וקבצים בנושא מחסום הפרדה בוויקישיתוף גדרות ביטחון מסביב לעולם על פי דיווח של רשת אלערביה מיום 6 במרץ 2008
גרגרת

פיקת הגרון או פִּקַּת הַגַּרְגֶּרֶת (באנגלית: Adam's apple (תפוחו של אדם); הגייה שכיחה אך לא נכונה: "גרוגרת"), היא החלק הקדמי הבולט של תיבת הקול. זהו חלק מהגרון בו נמצאים מיתרי הקול והוא ממלא תפקיד חשוב בנשימה ובבליעה. פיקת הגרון היא בליטה סחוסית, המתפתחת בגיל ההתבגרות בעיקר אצל זכרים אך נמצאת גם אצל נקבות אם כי בממדים הרבה יותר קטנים. פיקת הגרון מהווה למעשה את מרכז ה"רכס" שיוצרים לוחות הסחוס העוטפים את תיבת הקול, והיא תומכת בפעילות הבליעה. אצל בנים, הטסטוסטרון בגיל ההתבגרות גורם לכך שתיבת הקול רחבה יותר (לכן קולם של זכרים נמוך יותר בדרך כלל מזה של נקבות), ויש עליה כמות רבה יותר של סחוס. כינוי נוסף במספר שפות לפיקת הגרון הוא "תפוחו של אדם", שם הנגזר מהפרי האסור שאכל אדם בגן עדן. סברה אחרת היא שבמקור הכינוי בעברית היה תפוח האדם כאשר תפוח היה במשמעות של נפוח ובגלל תרגום שגוי תפוח תורגם כפרי. מדיה וקבצים בנושא גרגרת בוויקישיתוף ערך זה הוא קצרמר בנושא אנטומיה. אתם מוזמנים לתרום לוויקיפדיה ולהרחיב אותו.
לסת

הלסתות הן הבסיס הגרמי בגולגולת שבתוכו גדלות השיניים ומשמש לתפיסת וטיפול במזון. "לסתות", בהגדרתו המורחבת, הוא כל מבנה הפה, חלק ממבנה הגוף של מרבית בעלי החיים. אצל חולייתניים קיימות שתי לסתות: לסת עליונה (maxilla) ולסת תחתונה (mandible). המאובנים העתיקים ביותר של בעלי לסתות תוארכו לתקופה שלפני כ-436 מיליון שנה. פרק זה לוקה בחסר. אנא תרמו לוויקיפדיה והשלימו אותו. אצל פרוקי-רגליים, הלסתות הן כיטיניות, הנפתחות לכיוונים מנוגדים, ועשויות להיות כליצרות או מנדביליות. לרוב, הן מורכבות מכמה חלקי פה. פרק זה טעון שכתוב. אנא תרמו לוויקיפדיה ועזרו לשכתב אותו. הסיבה היא עברית בעייתית. לסתות של חולייתנים התפתחו מקשתות זימים של חסרי לסתות ומופיעות לראשונה בממצאים מתקופת אורדוביק. ברוב בעלי החוליות, הלסתות גרמיות או סחוסות ומתנגדות אנכית, ומורכבות מלסת עליונה ולסת תחתונה. לסת החוליות נגזרת משני קשתות הלוע הקדומות התומכות בזימים, ונושאות בדרך כלל שיניים רבות. פרק זה לוקה בחסר. אנא תרמו לוויקיפדיה והשלימו אותו. לסת החוליות התפתחה ככל הנראה בתקופה הסילורית והופיעה בדגי פלקודרם שהתגוונה עוד יותר בדבון. הלסת בבעלי הזרוע מפושטת באופן משמעותי בהשוואה לדגים. רוב עצמות הלסת העליונה כבר מקובעות לעצם המוח, בעוד עצמות הלסת התחתונה כבר התמזגו יחד ליחידה הנקראת המנדבילה. הלסת מתפרקת באמצעות מפרק ציר בין הרביע למפרק. לסתות הזזים מציגות דרגות שונות של ניידות בין עצמות הלסת. בחלק מהמינים עצמות לסת התמזגו לחלוטין, בעוד שאחרים עשויים להיות בעלי מפרקים המאפשרים ניידות של השיניים, ריבוע או מקסילה. גולגולת הנחש מציגה את הדרגה הגדולה ביותר של קינזיס גולגולתי(אנ'), המאפשרת לנחש לבלוע פריטי טרף גדולים. אצל יונקים הלסתות מורכבות מהמנדבילה (הלסת התחתונה) והמקסילה (הלסת העליונה). בקופים, יש חיזוק לעצם הלסת התחתונה הנקרא מדף סימיאן (אנ'). באבולוציה של לסת היונקים, שתי עצמות מבנה הלסת (עצם המפרק של הלסת התחתונה וריבוע) הצטמצמו בגודל ושולבו באוזן, בעוד שרבות אחרות התמזגו זו בזו. כתוצאה מכך, יונקים מראים קינזיס גולגולתי מעט או לא, והמנדבילה מחוברת לעצם הרקה על ידי מפרק הלסת התחתונה. תפקוד לקוי של המפרק הטמפורומנדיביולרי הוא הפרעה שכיחה במפרקים אלה, המאופיינת בכאב, לחיצה והגבלת התנועה המנדבולרית. לקיפודי ים ישנן פנס אריסטו, לסתות עם סימטריה ייחודית בת חמישה חלקים. כל יחידה בלסת מחזיקה בשן יחידה מסידן פחמתי גבישי, שגדלה ללא הפסקה. שרירי מסטיק בעלי אגן דמוי עוף צרטופסים שרטוט לסת במילון מונחי רפואה (אורכב 26.02.2007 בארכיון Wayback Machine) לסת, באתר אנציקלופדיה בריטניקה (באנגלית) מאי שדה, מתי נוצרה הלסת הראשונה בעולם?, במדור "חדשות מדע" באתר של מכון דוידסון לחינוך מדעי, 7 בדצמבר 2022 Allin EF (בדצמבר 1975). "Evolution of the mammalian middle ear". J. Morphol. 147 (4): 403–37. doi:10.1002/jmor.1051470404. PMID 1202224. {{cite journal}}: (עזרה) Wright, Edward F. (2010). Manual of temporomandibular disorders (2nd ed.). Ames, Iowa: Wiley-Blackwell. ISBN 978-0-8138-1324-0.
הרצח בתחנה לבריאות הנפש בירושלים

הרצח בתחנה לבריאות הנפש בירושלים התרחש ב-8 בספטמבר 1992. אדם שטופל בתחנה לבריאות הנפש "איתנים" בשכונת קריית היובל רצח ביריות ארבע מעובדות התחנה. האירוע הסתיים לאחר שהוא נהרג על ידי המשטרה. איתן מור, יליד 1970, סבל מבעיות נפשיות. הוא טופל בתחנה לבריאות הנפש "איתנים" בקריית היובל על ידי הפסיכולוגית ונדי ווקר. ב-8 בספטמבר 1992 נכנס מור לבניין התחנה כשהוא חמוש בתת מקלע מדגם עוזי ובאקדח. כלי הנשק נמסרו לו על ידי חברת האבטחה ימית, שהעסיקה אותו מתחילת יולי. בתוך הבניין ירה והרג את ונדי ווקר, עלה כעס לאחר שסירבה להעניק לו אישור שהיה דרוש לו לצורך הוצאת רישיון נהיגה למשאית. בנוסף ירה והרג שלוש עובדות סוציאליות. שתיים מן הנשים שנרצחו היו בהריון. לאחר הרצח נמלט מור לרחוב סמוך והתבצר על גג בניין. המשטרה ניהלה אתו משא ומתן לעיני מצלמות כלי התקשורת. לאחר זמן מה הוא פתח באש ונורה על ידי צלף של הימ"מ. מור מת לאחר זמן קצר בבית החולים הדסה עין כרם. משפחתה של אחת מהעובדות הסוציאליות הגישה תביעה לפיצויים נגד מדינת ישראל וההליכים המשפטיים נמשכו שנים. בספטמבר 2011 פסק בית המשפט המחוזי כי מדינת ישראל התרשלה בכך שאפשרה את גיוסו של הרוצח לצה"ל ואת עבודתו בחברת שמירה שהצריכה נשיאת נשק, וזאת בעת שהיה מאובחן כחולה נפש, והורה לה לשלם פיצויים למשפחת הנרצחת. יוסי אלי, לאחר 19 שנה: משפחת העובדת שנרצחה תזכה לפיצוי, Nrg, ‏3 באוקטובר 2011, באתר מקור ראשון שוקי לבנון, ומישהי צעקה – תברחו, תברחו, הוא הורג אותנו, חדשות, 9 בספטמבר 1992
אליעזר סודיט

אליעזר שרון סודיט (ט"ו בשבט 9 בפברואר 1925 – 5 בפברואר 2011) היה לוחם אצ"ל, אשר כינויו בארגון היה "קבצן", ולאחר הקמת המדינה, איש שירותי הביטחון בישראל. סודיט נולד בבסרביה (היום במולדובה), עלה ארצה בשנת 1936 יחד עם משפחתו מהעיר אודסה שבאוקראינה. בשנת 1939 הצטרף לאצ"ל. הוא השתתף ופיקד על מבצעים רבים במסגרת הארגון. ב-13 בספטמבר 1946, בעת שפיקד על מבצע שדידת בנק "עותומן", הוא נתפס על ידי השלטונות הבריטים ונשפט ל-15 שנות מאסר. לאחר תשעה חודשים בבית הסוהר במגרש הרוסים בירושלים, הצליח להימלט כשהוא מחופש לשוטר בריטי. כמומחה חבלה באצ״ל, אליעזר סודיט שרון היה שותף בתכנון הכנת הרימון שהוסלק בתפוז, שבעזרתו הנידונים למוות מאיר פיינשטיין ומשה ברזני התאבדו בכלא הבריטי לפני הוצאתם להורג. בשל כך, לימים, ובדומה למנחם בגין, ביקש להיקבר בסמיכות אליהם בהר הזיתים. בתחילת מלחמת העצמאות סודיט השתתף במבצעים שונים של האצ"ל. בהמשך, הוא לחם בקרבות כיבוש יפו והיה זה שהציע את שיטת ההתקדמות דרך קירות הבתים, באמצעותה נכבשה מנשייה. אחר כך לחם בקרבות האצ"ל ברמלה. בקרבות אלה סודיט עמד בראש הכוח אשר כבש את מפקדת חסן סלאמה. בהמשך הוא נפצע בעת חילופי ירי עם הערבים, פונה לטיפול רפואי, וחזר לחזית רמלה לאחר זמן קצר. אחרי מספר ימים, נחתם הסכם לצירוף האצ"ל לצה"ל, שהוקם בעצם אותם ימים. סודיט הועבר עם יחידתו מחזית רמלה לגדוד 57 של חטיבת גבעתי, במסגרתו נטלו חלק במבצע פלשת. לאחר פרשת אלטלנה, הצטרף לכוחות האצ"ל ששמרו על קיומם העצמאי בירושלים, ופיקד על גדוד יוצאי אצ"ל שכבש את הכפר מלחה. בתקופת המלחמה התחתן עם דרור גוריון, חברת אצ"ל ושדרנית ברדיו המחתרתי, בתם של ציפורה ויצחק גוריון, מוותיקי התנועה הרוויזיוניסטית. את חתונתם על גג-בית בירושלים ערך הרב אריה לוין שהיה מקורב לאנשי המחתרות. לאחר פירוק האצ"ל בירושלים, הצטרף שנית לצה"ל, ובמהלך קורס קצינים במסגרתו, נפצע. זמן מה עסק סודיט בעסקים פרטיים. ב-1952 כמחאה על "הסכם השילומים" בין ישראל לגרמניה, שלח סודיט מצרפת מעטפת נפץ לראש ממשלת גרמניה, קונראד אדנאואר. הפצצה התפוצצה בעת שחבלן גרמני ניסה לנטרלה וגרמה למותו. סודיט נעצר בצרפת כשברשותו אמצעי לחימה שונים. הוא נשפט לארבעה חודשי מאסר וגורש מצרפת. ביוני 2006 פורסם יומנו של סודיט ובו הוא טוען כי ראש ממשלת ישראל לשעבר, מנחם בגין, היה מעורב באופן אישי בניסיון לרצוח את אדנאואר. על פי הכתוב ביומן, סודיט עצמו הציע לבגין את הפעולה במטרה למנוע את הסכם השילומים עם גרמניה, ובגין הביע את הסכמתו "לכל תגובה שתיעשה ובלבד שיימנע הסכם השילומים". ב-1960 גויס ל"מוסד" והשתתף במבצעים רבים ביניהם מבצע חיסולו של פושע המלחמה הרברטס צוקורס באורוגוואי. אחר כך פרש מן השירות. בנו זאב שרון חזר בתשובה וכיום משמש כראש המכינה הקדם צבאית חיבת ציון ביפו. אליעזר סודיט, בשליחות מצפונית, הוצאה עצמית, 1994 אליעזר שרון סודיט, "קבצן" סודיט-שרון אליעזר, ב"אנציקלופדיה יהודית" באתר "דעת" אליעזר סודיט (אורכב 09.02.2008 בארכיון Wayback Machine), באתר מוזיאון האצ"ל בתש"ח אליעזר סודיט, באתר האצ"ל אליעזר סודיט בטורו המקוון של זאב גלילי עמירם ברקת, סודיט: שלחתי חבילת נפץ בהוראת בגין, באתר הארץ, 14 ביוני 2006 רועי מנדל, מת לוחם האצ"ל שניסה להתנקש בקנצלר גרמניה, באתר ynet, 7 בפברואר 2011 יוסף עברון, זוכרים את אליעזר סודיט (ה"קבצן"), 2011-1925, באתר News1 מחלקה ראשונה רועי מנדל, אליעזר סודיט שרון: האיש שחי במחתרת, באתר ynet, 11 בפברואר 2011 יהודה לפידות, ‏היום שרה הקטנה, שער רביעי, בריחתו של אליעזר סודיט-שרון ("קבצן"), באתר "דעת" עמירם ברקת‏, גילוי: בגין קידם התנקשות בקאנצלר גרמניה, באתר וואלה, 13 ביוני 2006 שער הספר, השער האחורי
חזה קעור

חזה קעור (pectus excavatum; מוכר גם כחזה סנדלרים או בית חזה שקוע) הוא עיוות מולד של עצם החזה (סטרנום) אשר שוקעת פנימה ויוצרת מראה של שקע בחזה. לרוב מדובר בעיוות קוסמטי בלבד שאינו מפריע כלל לתפקוד הגוף, אך לעיתים העיוות פוגע בתפקודים קרדיולוגיים ונשימתיים, ועשוי לגרום לכאבי גב וחזה. הסובלים מחזה סנדלרים, בעיקר צעירים, עלולים לחוות השפעות פסיכולוגיות שליליות בחייהם ולהימנע מפעילויות בהן עליהם לחשוף את פלג גופם העליון. העיוות מובחן לרוב בתקופת הגדילה המהירה (גיל ההתבגרות), שבה הוא מתפתח במהירות והעצם שוקעת כלפי פנים. בישראל מתמחה מרכז שניידר לרפואת ילדים בטיפול בעיוות זה. העיוות מופיע באדם אחד מתוך 400 אנשים, וכשלושה רבעים מהלוקים בו הם גברים. על אף שהסיבה לעיוות אינה ידועה, הוא מופיע ב-40% מבני משפחת הלוקים בעיוות. נוכחותו של העיוות גבוהה בעיקר בקרב אנשים הלוקים גם בתסמונת מרפן (Marfan syndrome). מצויים כמה סוגי ניתוחים לשיפור העיוות (שינוי בעצמות) או שיפור המראה שלו (בלי שינוי בעצמות), לדוגמה: שינוי בעצמות: חיתוך באמצע החזה, שבירת העצמות, וסידורן מחדש. שני חתכים מתחת לבית השחי והחדרת מוט ברזל קעור דרכם. ללא שינוי בעצמות: הכנסת שקית עם חומר כלשהו בתוכה לאזור השקע בניתוח, המביאה להיעלמותו. תיקונים לעיוות הנערכים בגיל צעיר פשוטים יותר לביצוע מכיוון שהעצמות רכות יותר ולכן נענות יותר להליכים. מדיה וקבצים בנושא חזה קעור בוויקישיתוף חזה קעור, באתר אנציקלופדיה בריטניקה (באנגלית) הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
בתומי (פירושונים)

האם התכוונתם ל... בתומי – עיר בגאורגיה בתומי (מחזה) – ("Батум") מחזה של מיכאיל בולגקוב על תקופת חייו של סטלין בבתומי הסכם בתומי (גאורגיה) – הסכם מ-4 ביוני 1918 בין האימפריה העות'מאנית לבין הרפובליקה הדמוקרטית של גאורגיה הסכם בתומי (ארמניה) – הסכם מ-4 ביוני 1918 בין האימפריה העות'מאנית לבין הרפובליקה הדמוקרטית של ארמניה הרפובליקה של בתומי – רפובליקה שהוקמה בינואר 1919, בשליטת הצבא הבריטי, והתקיימה עד יולי 1920
ליגת העל האיטלקית

האם התכוונתם ל... סרייה א' – ליגת העל האיטלקית בכדורגל ליגת העל האיטלקית בכדורסל הליגה האיטלקית בכדוריד